OpenLLM-France/wikimedia huggingface dataset:
# David Valls i Biosca

David Valls i Biosca (Igualada, 23 de març) és un dissenyador de moda català, pioner en els dissenys de punt.
David Valls és el quart dels sis fills de Manuel Valls, fundador de Indústries Valls, empresa matriu de la marca Punto Blanco, fundada el 1948 a Igualada. Va estudiar administració d'empreses a ESADE i als 22 anys va començar a gestionar una filial de Punto Blanco.
Als 28 anys, David Valls va deixar l'empresa familiar per iniciar la seva pròpia firma en solitari. Va arribar a tenir clients a França, Bèlgica, Itàlia, la Xina, els Estats Units i Alemanya. L'any 1996 va presentar a París peces realitzades amb tactel, un teixit intel·ligent. L'any 2007, després de 25 anys de trajectòria en el món de la moda i més de cent col·leccions, David Valls es va retirar i començà un període sabàtic.
L'any 2009 va fer renéixer la marca, i tornà a comercialitzar els seus dissenys, aquesta vegada acompanyat de la seva filla Íngrid (Igualada, 1980), tot obrint una primera botiga a Girona amb aires renovats però fidel a una estètica simple i natural. La firma manté la seu a Igualada i subcontracta la producció a tallers catalans. David Valls lidera l'equip de disseny de firma juntament amb la seva filla, que es va introduir a l'empresa el 2004 gestionant les exportacions als Estats Units.

## Referències

* ↑ Arrels Igualadines, 1990. Pàgina 205. Jaume Ferrer i Piñol
* 1 2 3 4 5 El Punt Avui, 3/8/2010, DAVID I INGRID VALLS DISSENYADORS DE MODA. “Fem peces que semblen esculpides pel temps”
* 1 2 3 4 5 6 modaes.es, David Valls, el ‘hijo pródigo’ de Punto Blanco Arxivat 2011-11-27 a Wayback Machine.
* ↑ ABC, 16/3/1996, Los patrones del futuro

## Enllaços externs

* Pàgina de la marca David Valls
# David Vann

David Vann (n. Adak, Alaska, 19 d'octubre de 1966) és un escriptor nord-americà.

## Biografia

Va passar la seva infància a Ketchikan, una petita població pesquera de l'extrem oriental d'Alaska. Va esperar dotze anys per veure publicat el seu primer llibre de ficció, Legend of a Suicide, mentre es dedicava a la capitania i la construcció de vaixells. Actualment és professor d'escriptura creativa al campus de San Francisco de la Universitat de Califòrnia.

## Obra

* 2005 – A Mile Down: The True Story of a Disastrous Career at Sea
* 2008 – Legend of a Suicide (recull de narracions; inclou Sukkwan Island, traduït al català, Premi Llibreter 2011)
* 2011 – Caribou Island (en català Desolacions: Caribou Island)
* 2011 – Last Day On Earth: A Portrait of the NIU School Shooter
* 2012 – Dirt (en català Terra)
* 2013 – Goat Mountain
* 2014 – Crocodile: Memoirs from a Mexican Drug-Running Port (publicat només en castellà amb el títol Cocodrilo: Varado en un puerto de narcos)
* 2015 – Aquarium (en català L'aquari)

## Referències

* ↑ Entrevista a l'ABC
* ↑ Vann, David. Sukkwan Island. Traducció: Francesc Rovira. Barcelona: Empúries, 2010 (Narrativa, 377). ISBN 978-84-9787-674-2.
* ↑ Vann, David. Desolacions: Caribou Island. Traducció: Francesc Rovira. Barcelona: Empúries, 2011 (Narrativa, 396). ISBN 978-84-9787-735-0.
* ↑ Vann, David. Terra. Traducció: Anna Llisterri. Barcelona: Empúries, 2013 (Narrativa, 432). ISBN 978-84-9787-824-1.
* ↑ Vann, David. L'aquari. Traducció: Yannick Garcia. Barcelona: Edicions del Periscopi, 2016 (Antípoda). ISBN 978-84-944409-9-1.

## Enllaços externs

* Pàgina web oficial
# David VIII de Geòrgia

David VIII fou rei de Geòrgia. Va néixer el 1278 fill de Demetri II de Geòrgia i d'una princesa de la família dels Comnens de Trebisonda
En morir el seu pare Demetri II el 1289 el kan no el va deixar pujar al tron i el 1291 es va rebel·lar i es va proclamar rei, però va fracassar.
El 1293, mort el rei Vakhtang II de Geòrgia, el kan va acceptar que fos rei però el 1299 el va deposar i va nomenar un germà, Jordi V. Al cap d'uns mesos, però, es van iniciar converses i David VIII tornà a pujar al tron fins que va ser deposat el 1301 i nomenat el seu germà Vakhtang III. David es va mantenir rebel·lat a les muntanyes de Mtiulèti, i el kan no veia la manera de parar la revolta. El 1308 va tornar a posar al tron al fill Jordi VI (sota regència d'un germà de David VIII). Finalment David VIII va morir el 1310.

## Referències

* Nodar Assiatiani i Alexandre Bendianachvili, Histoire de la Géorgie, París 1997, ISBN 2-7384-6186-7
# Cucaburra escatós

El cucaburra escatós (Dacelo tyro) és una espècie d'ocell de la família dels alcedínids (Alcedinidae) que habita zones esguitades d'arbres a les illes Aru i sud de Nova Guinea.

## Referències

* ↑ del Hoyo, Josep. All the birds of the world (en anglès). Barcelona: Lynx editions, 2020, p. 313. ISBN 978-84-16728-37-4.
# Crateromys australis

Crateromys australis és una espècie de mamífer rosegador de la família dels múrids conegut a partir de pocs espècimens. És endèmic de les Filipines. Probablement es tracta d'un animal nocturn i arborícola. El seu hàbitat natural són els boscos de plana. Està amenaçat per la mineria de cromita i la desforestació. El seu nom específic, australis, significa ‘austral’ en llatí.

## Referències

* ↑ Kennerley, R. Crateromys australis. UICN 2017. Llista Vermella d'espècies amenaçades de la UICN, edició 2017, consultada el 12 gener 2018.
* ↑ Entrada «Crateromys» d'Animalia (en anglès).
# Crateromys heaneyi

Crateromys heaneyi és una espècie de mamífer rosegador de la família dels múrids conegut a partir de pocs espècimens. És endèmic de les Filipines, on viu a altituds de fins a 400 msnm. Es tracta d'un animal arborícola. El seu hàbitat natural són els boscos de plana. Està amenaçat per la destrucció del seu medi a conseqüència de l'expansió dels camps de conreu i la tala d'arbres. Aquest tàxon fou anomenat en honor del mastòleg estatunidenc Lawrence Richard Heaney.

## Referències

* ↑ Kennerley, R. Crateromys heaneyi. UICN 2017. Llista Vermella d'espècies amenaçades de la UICN, edició 2017, consultada el 12 gener 2018.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 182. ISBN 978-0801893049.
# Craterocephalus nouhuysi

Craterocephalus nouhuysi és una espècie de peix pertanyent a la família dels aterínids.

## Descripció

* Pot arribar a fer 10 cm de llargària màxima.
* 7-9 espines i 8-10 radis tous a l'aleta dorsal i 1 espina i 9-10 radis tous a l'anal.

## Hàbitat

És un peix d'aigua dolça, bentopelàgic i de clima tropical (22 °C-24 °C; 4°S-8°S).

## Distribució geogràfica

Es troba al riu Lorentz (Irian Jaya) i les conques dels rius Fly i Strickland a Papua Nova Guinea.

## Observacions

És inofensiu per als humans.

## Referències

* ↑ McCulloch A. R., 1912. Notes on some Australian Atherinidae. Proc. R. Soc. Queensl. v. 24. 47-53.
* ↑ uBio (anglès)
* ↑ Weber, M., 1910. Neue Fische aus Niederländisch Süd-Neu-Guinea. Notes from the Leyden Museum v. 32: 225-240, Pl. 3.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 «Craterocephalus nouhuysi» (en anglès). Fishbase.
* 1 2 Allen, G.R., 1991. Field guide to the freshwater fishes of New Guinea. Christensen Research Institute, Madang, Papua Nova Guinea.
* ↑ Baensch, H.A. i R. Riehl, 1997: Aquarien Atlas, Band 5. Mergus Verlag, Melle, Alemanya. 1148 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Gilberto Concepción de Gracia

Gilberto Concepción de Gracia (Vega Alta, 9 de juny de 1909 - Santurce, 15 de març de 1968) fou un polític i advocat porto-riqueny, fundador del Partit Independentista Porto-riqueny el 1948.
Va fundar el Partit Independentista Porto-riqueny Amb qui va ser elegit al Senat de Puerto Rico en les eleccions de 1952 i de 1956. Va ser advocat defensor del líder nacionalista Pedro Albizu Campos i es va destacar pels seus esforços per millorar la situació laboral dels emigrants porto-riquenys a Nova York.
Fill de Ceferino Concepción i Carmen de Gracia, realitzà els estudis primaris al seu poble natal i després es va traslladar a Santurce On va finalitzar la seva educació a l'Escola Superior Central. Durant aquesta època va formar part de la Joventut Nacionalista, adscrita al Partit Nacionalista Porto-riqueny, que estava liderat per Pedro Albizu Campos. Va anar a la Universitat de Puerto Rico a Río Piedras i el 1932 després de graduarse Administració d'Empreses i Dret, va començar a exercir com a advocat.

## Referències

* ↑ Grupo Editorial EPRL «Concepción de Gracia, Gilberto» (en castellà). Enciclopedia de Puerto Rico. Fundación Puertoriqueña de las Humanidades, 11-09-2014 [Consulta: 25 agost 2015].
* ↑ Negrón Hernández, Luis R. «Gilberto Concepción de Gracia, De cofundador del PPD a cofundador del PIP» (en castellà). Puerto Rico en breve [Consulta: 25 agost 2015].
# Dendropsophus gryllatus

Dendropsophus gryllatus és una espècie de granota que viu a l'Equador.
Està amenaçada d'extinció per la pèrdua del seu hàbitat natural.

## Referències

* Coloma, L.A., Ron, S., Cisneros-Heredia, D. & Almandáriz, A. 2004. Dendropsophus gryllatus. Llista Vermella d'Espècies Amenaçades de la UICN 2006. Consulta: 10 de gener de 2008.
# Georges Wybo

Georges Wybo (París, 1880 - ídem, 1943) fou un arquitecte francès. Estudià a l'Escola de Belles Arts de París. Adscrit a l'art déco, un dels seus majors exponents fou el Pavelló d'Au Printemps per a l'Exposició Internacional de París de 1925, junt a Henri Sauvage, edifici de planta circular coberta amb una cúpula, amb una decoració exterior de pedres incrustades i finestres el·líptiques, amb dues columnes estriades a l'entrada. Altra obra destacada fou Les Grands Moulins (1917-1921), edifici industrial reconvertit el 1991 en zona universitària. Per a l'Exposició Internacional de Barcelona de 1929 construí el Pavelló de França, edifici de volum únic en forma de cub, amb coberta formada per seccions rectangulars superposades de forma esglaonada, com un zigurat, amb una escultura a la part frontal amb forma de dona i les inicials R. F. (République Française). Autor de Reflexions i croquis sobre l'arquitectura francesa (1918).

## Obres

* 1911-1912: Casino de Deauville.
* 1913: Hôtel Royal de Deauville, amb Théo Petit.
* 1917-1921: Les Grands Moulins, París.
* 1925: Pavelló d'Au Printemps per a l'Exposició Internacional de París, amb Henri Sauvage.
* 1928: Hôtel Georges-V, París.
* 1929: Hôtel du Golf, Deauville.
* 1929: Pavelló de França per a l'Exposició Internacional de Barcelona.
* 1931: Théâtre des Ambassadeurs, París.

## Referències

* ↑ Rodrigo Ledesma Gómez. «¿Qué es el art déco?». Arxivat de l'original el 2008-10-06. [Consulta: 22 novembre 2008].
* ↑ Anaïs Reytier. «Patrimonio Industrial: ¿Un nuevo Patrimonio?». Arxivat de l'original el 2008-07-05. [Consulta: 22 novembre 2008].
* ↑ Grandas, M. Carmen. L'Exposició Internacional de Barcelona de 1929. Els llibres de la frontera, Sant Cugat del Vallès, 1988. ISBN 84-85709-68-3.
# Cuttino Mobley

Cuttino Rashawn Mobley (1 de setembre de 1975 a Filadèlfia, Pennsilvània) va ser un jugador professional de bàsquet que jugà a equips com els Houston Rockets o Los Angeles Clippers de l'NBA. Es va retirar amb 33 anys després d'un traspàs als New York Knicks, on els metges li detectaren un problema cardíac que li impedia jugar.

## Referències

* ↑ Cuttino Mobley se retira del baloncesto por culpa de sus problemas cardíacos: marca.com
* ↑ Knicks' Mobley retires due to worsening heart disease: nba.com
# G.9959

G.9959 és una recomanació de norma que especifica la capa física i la capa d'enllaç de dades del model OSI per a xarxes d'àrea personal sense cables (xarxa sense fil) i baixa velocitat de transmissió. És mantingut per l'organisme ITU sector telecomunicacions (ITU-T) i el va definir l'any 2012. G.9959 és implementat pel protocol de comunicacions Z-Wave.

## Arquitectura
### Capa física (PHY)

Tot dispositiu que sigueix la recomanació G.9959 haurà d'operar en alguna de las bandes sense llicència ISM. Les assignacions regionals
| Regió | Freqüència central | Velocitat de transmissió | Amplada de banda |
| Austràlia, Brasil Nova Zelanda | 919,8 MHz 921.40 MHz | 100 Kb/s 9,6Kb/s 40Kb/s | 400 KHz 300 KHz |
| Xina | 868.40 MHz | 100 Kb/s 9,6Kb/s 40Kb/s | 400 KHz 300 KHz |
| Europa Sud Àfrica Emirats, Singapur | 869.85 MHz 868.40 MHz | 100 Kb/s 9,6Kb/s 40Kb/s | 400 KHz 300 KHz |
| Hong Kong | 919.80 MHz | 100 Kb/s 9,6Kb/s 40Kb/s | 400 KHz 300 KHz |
| Índia | 865.20 MHz | 100 Kb/s 9,6Kb/s 40Kb/s | 400 KHz 300 KHz |
| Israel | 916.00 MHz | 100 Kb/s 9,6Kb/s 40Kb/s | 400 KHz 300 KHz |
| Japó, Taiwan | 922.50 MHz 923.90 MHz 926.30 MHz | 100 Kb/s 9,6Kb/s 40Kb/s | 400 KHz 300 KHz |
| Korea | 920.90 MHz 921.70 MHz 923.10 MHz | 100 Kb/s 9,6Kb/s 40Kb/s | 400 KHz 300 KHz |
| Malàisia | 868.10 MHz | 100 Kb/s 9,6Kb/s 40Kb/s | 400 KHz 300 KHz |
| Rússia | 869.00 MHz | 100 Kb/s 9,6Kb/s 40Kb/s | 400 KHz 300 KHz |
| EUA, Xile, Mèxic | 916.00 MHz 908.40 MHz | 100 Kb/s 9,6Kb/s 40Kb/s | 400 KHz 300 KHz |
Modulacions i codificacions :
| Velocitat de transmissió | Modulació | Codificació | Separació | Símbols |
| 100 Kb/s | GFSK, BT = 0.6 | NRZ | 58 kHz ±10% | Binaris |
| 40 Kb/s | FSK | NRZ | 40 kHz ±10% | Binaris |
| 9,6 Kb/s | FSK | Manchester Arxivat 2016-11-22 a Wayback Machine. | 40 kHz ±10% | Binaris |
Sensibilitat mínima de recepció :
| Velocitat de transmissió | Sensibilitat mínima de recepció |
| 100 Kb/s | –89 dBm |
| 40 Kb/s | –92 dBm |
| 9,6 Kb/s | –95 dBm |
Format de la trama o datagrama :

### Capa d'enllaç (MAC)

Característiques generals :
* Protocol half duplex.
* Tipologia de xarxa en malla o Mesh.
* Identificador únic (32 bits) per cada xarxa ID number (HomeID).
* Màxim de 232 nodes (8 bits) en una xarxa.
* Algoritme per evitar col·lisions i Backoff.
* Operació en baix consum d'energia.
* Tipus de trama o datagrama :
** Singlecast : trames amb un únic destinatari.
** Acknowledgment : trama de confirmació de recepció.
** Multicast : trama amb múltiples destinataris.

## Vegeu també

* Z-Wave

## Referències

* 1 2 3 4 «Norma G.9959» (en anglès). ITU. [Consulta: 2 desembre 2016].
* ↑ «Norma G.9959 segons Z-Wave» (en anglès). Arxivat de l'original el 2016-07-05. [Consulta: 2 desembre 2016].
# Corrado Trinci

Corrado Trinci fou un noble de Foligno que seguia la llei llombarda, que està testimoniat entre 1228 i 1240. El 1239 va participar en l'expulsió dels gibel·lins de Foligno, però el 1240 es va canviar de bàndol quan la ciutat fou conquerida pels imperials. Va deixar cinc fills: Corrado I Trinci, Piacenza, Berardo Trinci, Trincia Trinci i Nallo.
# Corrado I Trinci

Corrado I Trinci fou fill de Corrado Trinci. Fou un cap gibel·lí que va lluitar per l'emperador fins al 1268 (després fou güelf) i fou podestà de la ciutat de Foligno el 1288 i llegat de la ciutat a Perusa el 1289. El seu fill Berardo Trinci va participar en la conquesta d'Asisi el 1321 i fou el pare de Rinaldo que al seu torn fou pare de Trincia Trinci, podestà de Florència el 1386.
# Cucut reial de Levaillant

El cucut reial de Levaillant (Clamator levaillantii) és una espècie d'ocell de la família dels cucúlids (Cuculidae) que habita zones boscoses de la major part de l'Àfrica Subsahariana, a excepció d'Eritrea, Somàlia i el sud de Sud-àfrica.
# Daniel Serra

Daniel Gardano Serra (São Paulo, Brasil, 24 de març de 1984) és un pilot d'automobilisme brasiler.
Des de 2007 competeix en l'Stock Car Brasil/Stock Car Pro Series. Ha encadenat 8 podis de la classificació general, entre 2016 i 2023, guanyant tres cops la competició, de manera consecutiva, els anys 2017, 2018 i 2019. Des de 2017, participa de les 24 Hores de Le Mans, obtenint dues victòries en la categoria LMGTE Pro (2017 amb Aston Martin i 2019 amb AF Corse).
És fill de l'expilot de Fórmula 1 Chico Serra, per la qual cosa rep el sobrenom de Serrinha.

## Referències

* ↑ «Tricampeão da Stock Car, Daniel Serra defende liderança em Nova Santa Rita» (en portuguès brasiler), 15-09-2023. [Consulta: 8 abril 2024].
* ↑ «Daniel Serra seduce a Aston Martin y seguirá en el WEC» (en castellà). motor.es, 01-07-2017. [Consulta: 8 abril 2024].
* ↑ «Ferrari and Porsche celebrate GTE success in Le Mans» (en anglès). FIA WEC, 16-06-2019. [Consulta: 8 abril 2024].
* ↑ «Daniel Serra con Luzich Racing en Hungría» (en anglès). GT Open, 03-07-2018. [Consulta: 8 abril 2024].

## Enllaços externs

* Daniel Serra en el lloc oficial de l'Stock Car Brasil
* Daniel Serra en Driver Database
# Giorgio Francia

Giorgio Francia (8 de novembre de 1947, Bolonya, Itàlia) fou un pilot de curses automobilístiques italià que va arribar a disputar curses de Fórmula 1.

## Carrera esportiva

Giorgio Francia va debutar a la catorzena cursa de la temporada 1977 (la 28a temporada de la història) del campionat del món de la Fórmula 1, disputant l'11 de setembre del 1977 el G.P. d'Itàlia al circuit de Monza.
Va participar en un total de dues curses puntuables pel campionat de la F1, disputades en dues temporades no consecutives (1977 i 1981), no aconseguint classificar-se per disputar cap cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Posició | Punts |
| 1977 | Martini Racing | Brabham | Alfa Romeo | ARG | BRA | SUD | O.USA | ESP | MON | BEL | SUE | FRA | GBR | ALE | AUT | HOL | ITA NVQ | USA | CAN | JAP | - | 0 |
| 1981 | Osella Squadra Corse | Osella | Cosworth | O.USA | BRA | ARG | SMR | BEL | MON | ESP NVQ | FRA | GBR | ALE | AUT | HOL | ITA | CAN | LVG | | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 2 (0) | 0 | 0 | 0 | 0 | 0 |
# The Sims 3: World Adventures

The Sims 3: World Adventures (en anglès: The Sims 3: World Adventures; no disponible en català) és la primera expansió del videojoc de simulació de vida The Sims 3, desenvolupada i distribuïda per Electronic Arts. El joc fou anunciat a la pàgina web de The Sims 3 el 3 d'agost del 2009, amb data de llançament al mercat el 19 de novembre del mateix any. El tema principal de l'expansió és la possibilitat de viatjar a tres països diferents: Xina, França i Egipte; com ocorria a The Sims: Vacation i The Sims 2: Bon Voyage. Una vegada en aquests destins, els sims poden conèixer altres sims de diferents nacionalitats, buscar-hi tresors i aprendre'n noves habilitats. En declaracions de Scott Evans, director general de The Sims: "estem contentíssims de com ha funcionat The Sims 3 al llarg d'aquests últims mesos i ara estem desitjant ampliar l'experiència de joc amb una de les expansions més completes que mai no s'hagi creat per a The Sims'. Els jugadors podran portar els seus sims a viure l'aventura de la seva vida i explorar indrets fora de Sunset Valley i Riverview, amb la fi d'experimentar emocionants sensacions en llocs que s'inspiren en els destins més famosos".
# Diables del Mercadal Infernal

Els Diables del Mercadal Infernal van néixer l'octubre del 2012, amb la intenció de difondre la cultura popular i tradicional catalana entre els veïns de la ciutat. La colla, que organitza activitats per fomentar el sentiment de pertinença i l'associacionisme, s'adreça preferentment a famílies, sense excloure els membres individuals. En el cas dels infants, sí que s'estableix l'obligació que els pares o tutors en siguin també socis.
Els nens, anomenats Grifons, s'integren en la colla infantil, una de les seccions de l'entitat. L'altra secció la formen els músics, tabalers i grallers, que acompanyen les actuacions dels Diables i dels Grifons i que també fan actuacions pel seu compte.
Les activitats del grup van més enllà dels correfocs, tabalades i actes de foc propis de les colles de diables. L'entitat es vincula plenament al teixit associatiu del barri de Sant Andreu: participa en actes proposats per entitats diverses i també organitza tallers, trobades i activitats solidàries.

## Referències

* ↑ «Diables del Mercadal Infernal». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Diablintes

Els diablintes eren un poble gal esmentat per Juli Cèsar com aliats dels vènets i altres pobles de l'Armòrica. Diu que vivien entre els mòrins i els menapis. Plini el Vell els anomena diablindi, i els situa a la Lugdunense junt amb els Cariosvelites i rèdons. Claudi Ptolemeu no els esmenta directament, però són els mateixos que ell anomena aulercs diaúlites (junt amb els aulercs cenòmans).

## Territori

La capital dels diablintes era Noeodunum, probablement la ciutat que la taula de Peutinger senyala com a Nudium. La Notitia imperium al començament del segle V esmenta Civitas Diablintum dins la província Lugndunensis Tertia. Al segle VII apareix Diablintica al pagus Cenomanicus (Le Mans). Aquesta ciutat era probablement la mateixa Diablintum dels romans i estava a la vora del riu Aron, un afluent del Mayenne, i és l'actual Jubleins.
El seu territori no era gaire gran, i probablement es va veure inclòs dins el territori dels cenòmans.

## Referències

* ↑ L'ABBE (Philippe). La geographie royalle, presentée au tres-chrestien Roy de France, 1673, p. 107
* ↑ Smith, William (ed.). «Diablintes». Dictionary of Greek and Roman Geography (1854). [Consulta: 23 febrer 2021].
# Crystal

«Crystal» té aquests significats:
* Toponímia:
** Crystal (Dakota del Nord)
** Crystal (Maine)
** Crystal (Minnesota)
** Crystal (Nou Mèxic)
** Crystal City (Missouri), població dels Estats Units a l'estat de Missouri
** Crystal River, població dels Estats Units a l'estat de Florida
** Lake Crystal, població dels Estats Units a l'estat de Minnesota
* Miscel·lània:
** Crystal Palace Football Club, club de futbol del sud de la ciutat de Londres
** Final Fantasy Crystal Chronicles: Ring of Fates, videojoc de Square Enix per a Nintendo DS
** Pokémon Gold, Silver i Crystal
Viccionari
# Dalni (Saràtov)

* Per a altres significats, vegeu «Dalni».
Dalni (en rus: Дальний) és un poble (un khútor) de l'óblast de Saràtov, a Rússia, segons el cens rus del 2018 tenia 1 habitants. Pertany al districte d'Aleksàndrov Gai.

## Referències

* ↑ «Об образовании населенных пунктов в объединенном муниципальном образовании Александрово-Гайского района и о присвоении им наименований, Постановление Саратовской областной Думы от 13 ноября 2002 года №3-74». docs.cntd.ru. Arxivat de l'original el 2019-07-21. [Consulta: 21 juliol 2019].
# Dalni Kut

Dalni Kut (en rus: Дальний Кут) és un poble del krai de Primórie, a l'Extrem Orient de Rússia, que en el cens del 2010 tenia 192 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
# Dalpe

Dalpe és un municipi del cantó de Ticino (Suïssa), situat al districte de Leventina.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].